Quico Fernández: “Sagunt no va a consentir que es perda ni un sol metre de la nostra platja per a recuperar una altra platja del nord”
31 d’octubre 2017

![Imagen 1](/media/5pbdobg0/c_quico-fernandez.jpg)

L'alcalde de Sagunt, Quico Fernández, referent a la situació actual de la platja d’Almardá assegura que Sagunt “**no va a consentir que es perda ni un sol metre de la nostra platja per a recuperar una altra platja del nord**”. A causa del recent anunci de la licitació de la redacció del projecte constructiu per part de Costas, es tracta del primer informe referent a l'execució d'espigons en el sud castellonenc que ix a concurs.

Fernández ha convocat una reunió de coordinació amb els departaments d'Urbanisme, Medi ambient i Platges per a analitzar en quin moment es troba el procés. “**Nosaltres presentem al·legacions contra els estudis per al projecte d'espigons en les platges d'Almenara i el nord de la nostra costa i no hem rebut cap contestació. És a dir, en estos moments, del Ministeri, que ja no ens va citar per a fer al·legacions a l'estudi, la qual cosa és una vergonya, perquè som el municipi més afectat i ningú ens havia dit gens ni preguntat què opinàvem, i nosaltres presentem al·legacions dues vegades, les dues per decisió de la Junta de Govern, i no hem rebut cap contestació**”, afirma l'alcalde.

![](/media/vxin2jsu/27higueras-1760-052_cuerpo2.jpg)  
 

Per tant, s'entén que no hi ha cap estudi aprovat que implique accions en la costa nord de Sagunt i, “**entenem que si no hi ha cap estudi aprovat tampoc es pot licitar cap projecte que implique una construcció que afecte a la costa al sud d'Almenara que, evidentment, és la costa de Sagunt. L'única cosa que vam saber és que el Ministeri havia constatat una evidència i és que hi ha una unitat en la costa fins al Port de Sagunt i que, per tant, qualsevol actuació ha de tenir en compte les mesures de neutralització dels impactes, cosa que en estos moments no se'ns ha informat**”, afig.

En l'última reunió que van tindre a Madrid “**es van atrevir a dir-nos que la solució passava per transvasaments de les platges del Port de Sagunt i de Canet, un autèntic despropòsit. No es pot dur a terme cap actuació en la costa de Castelló, per parlar en termes provincials, sense adoptar mesures de correcció dels impactes en la costa de Sagunt. Això no ho anem a tolerar en la vida. I no poden ser transvasaments d'arena que és el que van plantejar, han de ser mesures que impliquen una correcció de la desaparició de l'arena**”, assegura Fernández.

![](/media/cy3kvjuh/27_dsc1666_cuerpo1.jpg)  

En estos moments s'han sol·licitat dues reunions, per a recaptar tota la informació oficial possible, amb la demarcació de Costes de València i amb la Direcció general del Ministeri de Medi Ambient, que és la responsable d’estos projectes. L'alcalde assenyala que hi ha “**molta contaminació política territorial. Entenem que tot el món té dret a estabilitzar la seua costa però no a costa dels veïns. Per tant, no acceptarem res que no tinga la garantia de no afectar ni un mil·límetre a la nostra costa. Jo crec que hem negociat, parlat i plantejat tot, però és el moment de dir que ja n’hi ha prou. Evidentment, tenim el suport de l'Ajuntament i dels veïns més afectats que són els de la platja d’Almardà**”. 

*   [](http://www.facebook.com/sharer.php?u=https://aytosagunto.es/va/actualitat/quico-fernandez-sagunt-no-va-a-consentir-que-es-perda-ni-un-sol-metre-de-la-nostra-platja-per-a-recuperar-una-altra-platja-del-nord/ "Facebook")
*   [](http://twitter.com/share?url=https://aytosagunto.es/va/actualitat/quico-fernandez-sagunt-no-va-a-consentir-que-es-perda-ni-un-sol-metre-de-la-nostra-platja-per-a-recuperar-una-altra-platja-del-nord/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/quico-fernandez-sagunt-no-va-a-consentir-que-es-perda-ni-un-sol-metre-de-la-nostra-platja-per-a-recuperar-una-altra-platja-del-nord/ "Linked In")
*   [](mailto:?body=https://aytosagunto.es/va/actualitat/quico-fernandez-sagunt-no-va-a-consentir-que-es-perda-ni-un-sol-metre-de-la-nostra-platja-per-a-recuperar-una-altra-platja-del-nord/)